Vapur b'żewġ kaptani ma jimxix Varjanti Bastiment b'ħafna kaptani ma jimxix Bastiment b'ħafna/b'żewġ kaptani jegħreq Proġett ma jistgħux imexxuh tnejn min-nies fl-istess ħin Kurżità L-Eġizzjani jgħidu El markeb elli liha rayyesein teghraq , jiġifieri l-bastiment b'żewġ kaptani jegħreq. Fit-Tork, fiċ-Ċiniż u fid-Daniż għandhom qawl simili: Żewġ kaptani l-bastiment jgħarrquh . Bl-Isqalli jgħidu Pri li tanti piloti la navi si perdi , bit-Taljan Per i tanti piloti la nave si perde , jiġifieri bastiment b'bosta kaptani jintilef. L-istess idea nsibuha fil-qawl Ingliż Too many cooks spoil the broth , u fil-qawl Persjan B'żewġ kokien, is-soppa jew tiġi mielħa jew tiġi bla togħma . Bil-Malti ngħidu wkoll Dar b'żewġ nisa maħmuġa , jiġifieri t-tmexxija tad-dar trid tkun fdata f'idejn mara waħda biss. Ħajr Manduca, Joseph u Ġorġ Mifsud Chircop (1989) Il-Qawl Iqul: Ġabra ta' Qwiel Maltin . Malta.
Vapur b'żewġ kaptani